open-index/open-wikipedia-markdown huggingface dataset:
Agnes Pelton

**Agnesa Lorens Pelton** (*Agnes Lawrence Pelton*, 1881 m. rugpjūčio 22 d. – 1961 m. kovo 13 d.) – Jungtinių Amerikos Valstijų dailininkė. Jos kūryba buvo modernistinio tipo, pasižymėjo ryškiais simboliniais, dvasiniais motyvais.

Gimė amerikiečių šeimoje Vokietijoje. 1882–1884 m. gyveno Roterdame, 1884–1888 m. – Bazelyje, vėliau persikėlė į Niujorką. 1891 m. Agnesos tėvas mirė perdozavęs morfino, o jos močiutė Elizabeta, su kuria šeima toliau gyveno, įsivėlė į skandalą, buvo ekskomunikuota ir pasitraukė į Paryžių. Agnesa Pelton pasižymėjo silpna sveikata, mokėsi daugiausia namuose. 1900 m. baigė Prato institutą Niujorke. Pas įvairius amerikiečių dailininkus mokėsi abstrakcionizmo, impresionizmo, kinų ir japonų meno.

1913 m. debiutavo modernistinio meno parodoje. 1921 m. persikėlė į Long Ailandą, gyveno apleistame malūne, atsiribojo nuo meno pasaulio. 1926 m. surengė savo darbų parodą. Keliavo po Havajus, Beirutą, Siriją, Kalifornija. 1932 m. išvyko gyventi į Katedral Sitį Kalifornijos dykumose, gyveno atsiskyrėliškai.

Agnesos Pelton kūryba simbolinė, mistinė, transcendentinė. Dailininkė buvo paveikta teosofijos, astrologijos, Rytų religijų, Agni jogos. Paveikslams būdingi kosminiai šviesuliai, ryškios sferos naktiniame danguje, kraštovaizdžiai.

## Agnesos Pelton darbai


Agnes Lawrence Pelton - Room Decoration in Purple and Gray.png|Purpuriniai ir pilki kambario papuošimai (1917 m.)
Agnes Pelton, "Sand Storm" 2012 504v1.jpg|Smėlio audra (1932 m.)
Agnes Lawrence Pelton - Vine Wood.jpg|Vijoklių miškas (1913 m.)
Agnes Lawrence Pelton - West Wind.jpg|Vakaris (1915 m.)


## Šaltiniai
NT Service

**NT Service** – Lietuvos technologijų ir inžinerinių sprendimų įmonė, įkurta 1998 m. liepos 1 d., Kaune. Jos pagrindinė veikla – elektroninės ir telekomunikacinės įrangos didmeninė prekyba, taip pat ryšių technologijų diegimas, aptarnavimas ir inovatyvių saugumo sprendimų kūrimas. Žinoma kaip EDM4S omnidirekcinio trukdytuvo sistemos kūrėja ir platintoja.

2024 m. įmonės apyvarta – 134,7 mln. €, pelnas – 58,2 mln. €.

## Veiklos sritys ir produktai
* Telekomunikacijų sprendimai – tinklų įrengimas, 24/7 techninis palaikymas
* Elektronikos ir IT sprendimai – belaidės infrastruktūros, kibernetinės apsaugos sprendimai, „Reverse 112“ perspėjimo sistema, EW, C-UAV ir RF saugumo sistemos
* Gynybos ir viešojo saugumo sprendimai – automatizuotos dronų aptikimo ir neutralizavimo, masinio perspėjimo (MassAlert) sistemos
* Tyrimai ir prototipų kūrimas (R&D) – EW, C-UAV, RF sistemos prototipų kūrimas

### Lietuvoje
2015 m. „NT Service“ laimėjo Gyventojų perspėjimo ir informavimo sistemos (GPIS) priežiūros sutartį su PAGD, kurios vertė siekė 185 tūkst. €. Nors viešųjų pirkimų procedūros buvo ginčytos, ikiteisminis tyrimas baigtas be juridinių padarinių.

2024 m. Lietuvos krašto apsaugos ministerija sudarė ~8,03 mln EUR vertės sutartį su „NT Service“ dėl 351 vieneto „SkyWiper Omni“ EDM4S omnidirekcinio trukdytuvo bei 130 vienetų nešiojamų „SkyWiper Solo“ įsigijimo.

UAB „NT Service“ perdavė radijo ryšio ir palydovinės navigacijos blokavimo sistemas Šaulių sąjungai, stiprinant gynybos inovacijų ekosistemą.

## Nuorodos
* Oficiali svetainė

## Šaltiniai
Liubavas (reikšmės)

**Liubavas** reiškia:

* Liubavas – kaimas Kalvarijos savivaldybėje.
* Liubavas – kaimas Vilniaus rajono savivaldybėje.
Latė (sala)

**Latė** () – vulkaninė sala Ramiajame vandenyne, Tongoje, į pietvakarius nuo Vavau.

## Geografija
Sala yra apvalios formos, plotis neviršija 6 km, o plotas – 17,4 km². Centre stūkso ugnikalnis. Daugiausia po vandeniu esantis andezito-bazalto ugnikalnis nuo jūros dugno iškilęs apie 1500 metrų. Salos aukščiausias taškas siekia 540 m (nuo vandenyno paviršiaus). Į šiaurę nuo ugnikalnio viršūnės, į vakarus ir šiaurę nuo plynaukštės bei šiaurės vakariniame krante yra šlako kūgiai. Šiaurės rytinėje ugnikalnio dalyje yra du dideli krateriai, viename iš jų telkšo druskoežeris. Per visą stebėjimų istoriją Latės saloje užfiksuoti du ugnikalnio išsiveržimai – 1790 ir 1854 metais.

## Istorija
1781 m. vasario 27 d. salą atrado Ispanijos karinio jūrų laivyno karininkas Francisco Antonio Mourelle, plaukiojęs fregata „Princesa“. Po šešerių metų salą tyrinėjo prancūzų tyrinėtojas Jean-François de La Pérouse. 1791 m. salą aplankė Didžiosios Britanijos karališkojo laivyno karininkas Edward Edwards, kuris ją pavadino Bikerstonu (*Bickerston*).

2019 m. rugpjūčio mėn. šiaurės rytinėje salos dalyje aptikta didelė plūduriuojanti pemzos masė.

## Išnašos

## Nuorodos
* Virtual Globetrotting: Late Island
* Late. Global Volcanism Program. Smithsonian Institution
Atris (Italija)

**Atris** () – miestas vidurio Italijoje, Abrucų regione, Teramo provincijoje, ~25 km į šiaurės vakarus nuo Peskaros, 12 km nuo Adrijos jūros, į rytus nuo Gran Saso kalnų. Praeina kelias Teramas–Montesilvanas. Verčiamasi daugiausia žemės ūkiu, gyvulininkyste, maisto pramone (gaminamas vynas, alyvų aliejus, sūris, miltai, makaronai, tiekiami javai, kiaušiniai, galvijai). Yra XIII a. Švč. Mergelės Marijos Dangun Ėmimo bažnyčia, XV a. Akvavivos kunigaikščių rūmai.

## Istorija
Senovėje tai buvo pikėnų tautos miestas Hatrija. 282 m. pr. m. e. tapo romėnų kolonija Hadrija. Vėliau suklestėjo kaip varinių monetų kalybos ir keramikos centras. Iš Hadrijos buvo kilusi imperatoriaus Hadriano giminė. Viduramžiais miestas pradžioje priklausė popiežiams, vėliau atiteko Švabijos imperinei dinastijai, po to – Angevinų dinastijai. Nuo 1393 m. – Akvavivų šeimos kunigaikštystės centras (jos palikuonys tebenaudoja Atrio kunigaikščio titulą).

## Šaltiniai
Ortona

**Ortona** () – miestas vidurio Italijoje, Abrucų regione, Kječio provincijoje, 18 km į pietryčius nuo Peskaros, ant 70 m aukščio uolos Adrijos jūros pakrantėje. Praeina Peskaros–Fodžos geležinkelis. Žvejybinis uostas. Plytų, makaronų gamyba, apylinkėse auginamos ir eksportuojamos vynuogės. Pajūrio kurortas. Yra šv. apaštalo Tomo bazilika, Aragono pilis (1452 m.).

## Istorija
Strabono ir Plinijaus Vyresniojo Ortona pažymėta kaip frentanų genties (ji nuo IV a. pr. m. e. tapo romėnų sąjungininke) gyvenvietė. Vėliau miestas prijungtas prie Romos imperijos. Ortoną nesyk sugriovė žemės drebėjimai. XVIII a. tapo Neapolio karalystės dalimi, vėliau pateko į Italijos karalystę. 1943 m. gruodžio 20–28 d. čia vyko didelis Ortonos mūšis, per kurį miestas buvo smarkiai sugriautas.


Castello aragonese di Ortona.jpg|Aragono pilis
Ortona 2011 -San Tommaso- by-RaBoe 027.jpg|Šv. Tomo bazilika
Ortona 2011 by-RaBoe 048.jpg|Ortonos uostas


## Šaltiniai
Radailių tiltas

**Radailių tiltas** – tiltas Klaipėdos rajono savivaldybėje, Radailių kaime (Sendvario sen.), nutiestas per Eketės upę kelio  pusiaukelėje, 4,5 km į rytus nuo kelio . Tiltą siekia Laukžemių tvenkinio patvanka.

## Istorija

Tiltas per Danės kairįjį intaką Eketę pastatytas 1890 m. Senasis tiltas buvo metalinis, vienos angos, atremtas ant masyvių tašyto akmens mūro ramtų. Tarpatramio ilgis 10,95 m. Skerspjūvyje sudėtos penkios dvitėjinio skerspjūvio metalinės sijos, sujungtos skersiniais ryšiais. Sijos sukonstruotos iš lakštų ir kampuočių. Sijos vertikalią sienelę sudarė vertikalūs lakštai. Kampuočiai kniedėmis pritvirtinti abipus sienelės viršuje ir apačioje, taip sudarydami sijų lentynas. Perdangos sijos buvo skirtingo aukščio – kraštinės žemesnės, vidurinės aukštesnės. Ant sijų suklotų skersinių metalinių stringerių įrengtas akmens grindinys.

Pritaikant tiltą šiuolaikinio eismo poreikiams, ant senųjų metalinių konstrukcijų nutiestas dviejų eismo juostų asfaltuotas kelias, įrengti gelžbetoniniai, 0,50 m aukščio atitvarai  kraštuose, be šalitilčių pėstiesiems. Atnaujinant važiuojamąją dalį, pastatyti šiuolaikiniai metaliniai atitvarai, sutapdinti su metaliniais turėklais.

## Rekonstrukcija

Plečiantis Sendvario seniūnijos naujakurių gyvenvietėms, pradėta kapitaliai remontuoti kelio ruožą nuo Slengių į Radailius, tarp 4,8 iri 11,5 km įrengiant pėsčiųjų ir dviračių takus, apšvietimą, inžinerines eismo saugos priemones. 

Po daugiau kaip 100 metų eksploatacijos, 2022 m. rekonstruotas Radailių tiltas, stovintis kelio 10,62 km. Dėl nustatytų defektų ir konstrukcijų pažeidimų eismas tiltu buvo ribojamas – juo leista važiuoti ne didesnės nei 20 t bendrosios masės transportui. Vadovaujantis ekonominiais kriterijais bei įvertinus praktikoje taikomus inžinerinius sprendinius, plieno betono tiltas pakeistas į tiltą su gelžbetonine sijine perdanga, pastatytą ant naujų krantinių atramų. Be dviejų eismo juostų, įrengti abu šalitilčiai, iš kurių vienas platesnis, pritaikytas dviračių takui, žmonių su negalia judėjimui. 

Tilto rekonstravimo laikotarpiu transporto eismas nukreiptas šalia pastatytu laikinu aplinkkeliu. Platinamoms krantinėms atramoms ir atraminių sienų pastatymui įrengti poliniai pamatai. Buvęs atramų mūras nuardytas iki projektu numatytos vietos, padaryti 8 m ilgio 800 mm diametro ir 6 m ilgio 300 mm diametro nauji gręžtiniai poliai. Gręžtiniai poliai sujungti virš jų įrengiant gelžbetoninę krantinę atramą. Likęs mūras sutvirtintas injektuojant remontiniu skiediniu, išbetonuotos krantinės atramos ir atraminės sienos.  Esama ir platinama atramos dalys sujungtos įrengiant horizontalius ir vertikalius Ø16 mm inkarus. Perdangoje sudėtos 8 gelžbetoninės sijos, tarpusavyje sujungtos užbetonuojant monolitinius ruožus. Sijos atremtos ant elastomerinių atraminių guolių. Įrengti deformaciniai pjūviai, perimantys ± 30 mm tilto perdangos poslinkius.
 
Techniniai rodikliai:
* tilto ilgis: 24,5 m 
* tilto plotis: 10,95 m
* tarpatramio ilgis 12,9 m
* šalitilčių plotis: 0,75 ir 1,6 m
* važiuojamosios dalies plotis: 7,0 m (2x3,50 m)

## Šaltiniai

## Nuorodos

*
Prigautas

**Prigautas** () – 2025 m. amerikiečių kriminalinis trileris, kurio režisierius ir prodiuseris – Darren Aronofsky. Scenarijų parašė Charlie Huston, jis pagrįstas to paties pavadinimo Huston knyga. Vaidina Austin Butler, Regina King, Zoë Kravitz, Matt Smith, Liev Schreiber, Vincent D'Onofrio, Griffin Dunne, Bad Bunny ir Carol Kane.

Filmas išleistas tarptautiniu mastu ir Lietuvos kino teatruose 2025 m. rugpjūčio 29 d. Sulaukė teigiamų kritikų vertinimų.

## Siužetas
1998 m. buvęs beisbolo žaidėjas atsiduria Niujorko nusikalstamo pasaulio sūkuryje.

## Vaidmenys

: *Aktorius – veikėjas*

* Austin Butler – *Henry „Hank“ Thompson*
* Regina King – *Roman*
* Zoë Kravitz – *Yvonne*
* Matt Smith – *Russ*
* Liev Schreiber – *Lipa*
* Vincent D'Onofrio – *Shmully*
* Griffin Dunne – *Paul*
* Bad Bunny – *Colorado*
* Carol Kane – *Bubbe*
* Tenoch Huerta
* D'Pharaoh Woon-A-Tai – *Dale*
* Will Brill – *Jason*
* Action Bronson – *Edwin*
* George Abud – *Duane*
* Jurijus Kolokolnikovas – *Aleksei*
* Nikita Kukuškinas – *Pavel*

## Filmo gamyba
2024 m. kovo mėn. buvo pranešta, jog filmo scenarijų rašys Charlie Huston, o jį režisuos Darren Aronofsky. Taip paskelbta, kad pagrindinį vaidmenį atliks Austin Butler. 2024 m. liepos mėn. Zoë Kravitz ir Regina King prisijungė prie aktorių komandos, tačiau jų vaidmenys nebuvo atskleisti. Rugpjūčio mėnesį prie aktorių kolektyvo prisijungė Matt Smith, Liev Schreiber ir Bad Bunny, o kitą mėnesį – Griffin Dunne, Vincent D'Onofrio, D'Pharaoh Woon-A-Tai ir Action Bronson. 2024 m. gruodį paskelbta, kad Carol Kane prisijungė prie filmo ir vaidins vaidmenį, kuriame ji kalbės tik jidiš kalba. Tenoch Huerta ir Georgia Piña Clark taip pat prisijungė prie aktorių komandos.

Pagrindiniai filmavimo darbai prasidėjo 2024 m. rugsėjo 5 d. Niujorke. Filmo muziką ir garso takelį sukūrė anglų postpanko grupė Idles.

## Nuorodos
* 
* 
* 
## Išnašos
Radailių šaltinis

**Radailių šaltinis** – šaltinis, esantis Klaipėdos rajone, Sendvario seniūnijoje, Radailių kaime, Nėgių gatvėje, 1,8 km į vakarus nuo kelio  ties Radailių tiltu. Trykšta kairiajame Laukžemių tvenkinio krante, šlaito papėdėje. Tvenkinys įrengtas patvenkus Eketės upelį, kairįjį Danės intaką. Lietuvos geologijos tarnyba šaltinį įtraukusi į geotopų katalogą, Valstybinio požeminio vandens monitoringo tinklą. 2025 m. duomenimis, į oficialiai saugomą teritoriją nepatenka.

## Lankymas

Šaltinio suformuotame nedideliame cirke įmontuotas apie 100 mm skersmens vamzdis, kuris aprėmintas lauko akmenimis. Šalia iš gelžbetoninių blokelių įrengta atraminė sienelė. Nusileisti prie šaltinio pastatyti mediniai laipteliai. Šaltinio prieigose plečiasi naujakurių gyvenvietė, jis patenka į privačią žemę, pasiekiamas tik pėsčiomis.

Radailių šaltinis populiarus tarp gyventojų, siekiama išsaugoti garsėjančią versmę. Prie jo netrūksta atvykstančių ne tik pėsčiomis, bet ir automobiliais, dėl ko pasitaiko konfliktinių situacijų su kaimynais. Vandens tyrimai pagal monitoringo programą čia atliekami nuo 2014 m. Geologijos tarnyba atkreipė dėmesį, kad dėl intensyvių statybų vandens kokybė gali kisti. Tai įvertinusi seniūnijos administracija, 2022 m. duomenimis, buvo pakabinusi ženklą su įspėjimu, kad šaltinio vanduo sukauptas melioracinių sistemų, nesaugus gerti. Gyventojų reakcija buvo priešiška, lankytojai toliau sėmėsi vandenį.

## Tautosakinės žinios

Vietinių žmonių pasakojimu, šaltiniu naudojamasi jau labai seniai, vertinamas jo vandens skonis. Kartais atvykstantieji vandenį semia ir dideliais kiekiais. Gyventojai sutvarkė prieigas, padarydami patogesnį priėjimą. Iškilęs susirūpinimas, kad kada nors išplėtus gyvenamųjų namų kvartalus gali būti užtvertas privažiavimas ar net priėjimas prie šio šaltinio.

## Vandens charakteristika

Šaltinis mažo vandeningumo. Jo vandenyje yra nedidelė, artima foninei nitratų koncentracija (5,99 mg/l). Nitritų ir amonio neaptikta. Vanduo šaltas ( 9,6 °C), bekvapis ir beskonis, silpnai šarminis, pH (vandenilio potencialas) lygus 7,65. Vyrauja oksidacinės sąlygos, ištekančio vandens oksidacijos ir redukcijos potencialas Eh +263 mV. Vandenyje ištirpusio deguonies koncentracija 8,08 mg/l.

Vanduo gėlas, turi mažai ištirpusių mineralinių medžiagų, kurių bendras kiekis 343 mg/l. Vanduo santykinai kietas, pasižymi karbonatiniu, virinant lengvai suminkštinamu kiečiu.  Vandenyje nedaug natrio (5,03 mg/l) ir chlorido (7,22 mg/l).  

## Šaltiniai
Mykolas Sauka

**Mykolas Sauka** (g. 1989 m. gruodžio 7 d. Vilniuje)– lietuvių skulptorius, rašytojas. Gyvena ir kuria Vilniuje.

## Biografija

Mykolas gimė dailininkų, tapytojų Šarūno ir Nomedos Saukų šeimoje, jo senelis – tautosakininkas, literatūrologas Donatas Sauka.

1996–2008 m. mokėsi Dusetų Kazimiero Būgos gimnazijoje. 2014 m. baigė Vilniaus dailės akademiją, skulptūros magistrantūrą.

## Kūryba

2004 m. pradėjo dalyvauti parodose Lietuvoje ir užsienyje. 2010 m. stažavosi Italijoje, Mačeratoje. Kūrinių yra įsigiję privatūs kolekcionieriai, MO muziejus. Sukūrė skulptūrų Vilniaus viešosioms vietoms: Vingrių skvere, Lukiškių kalėjime, Viršuliškių miške ir kt. Yra jo kūrinių Antazavėje, Dusetose, Dauguose, Kuliuose, Sedoje, Skuode, Zarasuose ir kituose Lietuvos miestuose ir miesteliuose.

Personalinės parodos:
* „Pasijuntu stebimas kito“ (2016)
* „Vaikų kambarys“ (2022-2023)
*  „Gestai“ (2024), Vilniuje
* „Le chambre d’enfant“ (2024) Paryžiuje

## Bibliografija
 
Parašė ir išleido apsakymų knygą „Grubiai“ (2015), romaną apie pažinčių programėles „Kambarys“ (2024).

## Įvertinimas

* Kazimiero Barėno premija (2015)
* Jaunojo menininko premija (2022)

## Šaltiniai

## Nuorodos

* Niokotos skulptūros dramą išgyvenęs Mykolas Sauka: „Kažkaip išgyvensiu“ *lrt.lt/radioteka*, 2025
MCH Arena

**MCH arena** – futbolo stadionas Danijos mieste Herninge, į pietus nuo miesto centro. Vietos klubo FC Midtjylland namų arena.

## Istorija

Oficialiai atidarytas 2004 m. kovo 27 d. 2004–2009 m. vadinosi ***SAS arena*** (pagal rėmėjus SAS). 2009 m. rėmėjui pasikeitus į MCH (*MesseCenterHerning*), taip pervadintas ir stadionas.

Stadione keletą rungtynių yra žaidusi , 2025 m. čia vyko s finalas.

## Šaltiniai
Opus Eponymous

**„Opus Eponymous“**  – švedų roko grupės Ghost debiutinis studijinis albumas, išleistas 2010 m. spalio 18 d. nepriklausomos įrašų kompanijos „Rise Above Records“. Šiaurės Amerikoje pasirodė 2011 m. sausio 18 d., o Japonijoje – 2011 m. balandžio 6 d. Albumas buvo įrašytas grupės gimtajame mieste. Japoniškame leidime įtrauktas The Beatles dainos „Here Comes the Sun“ perkūrinys.

Dainų tekstų pagrindą sudaro satanistinė ir okultinė tematika. Vienintelis singlas iš šio albumo yra „Elizabeth“, kuris skirtas vengrų kilmės aristokratei ir tariamai serijinei žudikei Elžbietai Batori.

Albumas buvo nominuotas 2011 m. „Grammis“ apdovanojimui už geriausią „Sunkiojo roko“ albumą, tačiau pralaimėjo juodojo metalo grupei Watain.

## Dainų sąrašas

## Kūrybinė grupė
### Ghost
Albumo aprašyme atlikėjai nurodyti tik kaip Ghost.
* Tobias Forge – vokalas, gitara, klavišiniai
* Gustaf Lindström – bosinė gitara
* Ludvig Kennberg – būgnai

### Papildomi
* Tobias Forge (kredituotas kaip „Gene Walker“) – prodiuseris
* Jaime Gomez Arellano – garso maišymas ir dizainas
* Simon Söderberg – įrašymas
* Joakim Kärling – papildomas įrašymas
* Basilevs 254 – iliustracijos
* Trident Arts – dizainas
## Išnašos
Juozas Labokas

**Juozas Labokas** (1905 m. gruodžio 25 d. Ruigiuose, Veiviržėnų valsčiuje, Kretingos apskrityje – 1946 m. lapkričio 4 d. Alytuje) – lituanistas, kalbininkas, žodynininkas, publicistas.

## Biografija

1919–1922 m. mokėsi Rietavo ir Švėkšnos progimnazijose.  

1922 m. rudenį įstojo į Kauno kunigų seminariją. 1924 m. mirus abiems tėvams grįžo į tėviškę, nes reikėjo globoti  likusius nepilnamečius brolius ir seseris. Neilgai dirbo pardavėju  klebono Rusteikos „Blaivybės“ ūkiškų prekių parduotuvėje Vėžaičiuose. Privačiai mokytojavo.   

1925 m. studijavo Kauno Vytauto Didžio universiteto teologijos-filosofijos fakultete filologiją.

1930 m. dirbo prof. dr. A. Salio subasistentu fonetikos laboratorijoje.

Nuo 1932 m. lapkričio 1 d. iki 1933 m. rugsėjo 25 d. ėjo Kauno jėzuitų gimnazijos vyresniųjų klasių mokytojo pareigas.

1933–1935 m. gydėsi Aukštosios Panemunės sanatorijoje Kaune. Tuo metu rašė apžvalgas, straipsnius lietuvių kalbos klausimais „Gimtojoje kalboje“, „Naujoje Romuvoje“, „Ryte“, „XX amžiuje“, kituose leidiniuose.

1935 m. atvyko gydytis į Alytaus sanatoriją, pabaigęs gydymo kursą, pasiliko čia gyventi, dirbo sanatorijoje buhalteriu, raštvedžiu, administratoriumi.

1946 m. spalio 25 d. buvo suimtas kaip priešiškai nusiteikęs sovietų santvarkos atžvilgiu, pradėtas tardymas. Tardymo metu buvo smarkiai sumuštas, 1946 m. spalio 29 d. atvežtas į Alytaus ligoninės priėmimo skyrių, kur neatgavęs sąmonės mirė 1946 m. lapkričio 4 d. Palaidotas sodelyje prie Alytaus ligoninės, tiksli vieta nenustatyta.

## Bibliografija

### Knygos

* Medeikis J. Hiponos vyskupas šventasis Augustinas: 430 08 28-1930 08 28. – Kaunas: Katalikų veikimo centras, 1930.-32 p.

* Salys, Antanas. Lietuvių kalbos tarmės: su tarmių žemėlapiu: VDU skaityto kurso santrauka: stud. phil. J.Laboko užrašai.- Kaunas, 1935.-87p. : žml.

## Išnašos

## Šaltiniai

* Labokas, Juozapas. Portr.//Žymieji veiviržėniškiai. Veiviržėnai, 1990.

* Labokaitė, Aušra, Labokaitė, Diana. Vietoje paminklo Juozui Labokui, 1905–1946. Kaunas. 1999, s.l., 26 p.

* Zinkevičius, Zigmas. Lietuvių kalbos istorija: bendrinės kalbos iškilimas.- V. ,1992, T.5, apie kalbininką J.Laboką: p. 322.

* Laboko apologija// Lietuvos aidas.-1934, vas. 26, p.4 (atsiliepimas į J.Laboko diskusinius straipsnius „Raidė ch mūsų rašyboj“, ir „Dar dėl ch rašmens“, išsp. laikr. 'Rytas" 1934, vas,. 10,24 d.).

* Tamulaitienė, Jūratė. Tegul atmintį laikas išsaugo, Kalbininko Juozo Laboko atminimui.Vilnius.1999. 
* Biliūtė-Aleknavičienė, Elvyra. Ledinės ašaros. **Wydawnictwo Aušra, 2018. , 9788365342508.**
Evaldas Jocys

**Evaldas Jocys** (g. ) – buvęs Lietuvos krepšininkas. Lietuvos moterų krepšinio rinktinės žaidėjos Justės Jocytės dėdė. 

## Profesionali karjera
1993 m. pradėjo savo profesionalią karjerą Plungės „Olimpo“ komandoje. Po ketverių metų paliko klubą ir kelerius metus studijavo Jungtinėse Valstijose, o 2000 m. grįžo į Europą. Žaidė įvairiose komandose Izraelyje, Vokietijoje ir Belgijoje, labiausiai žinomas kaip Kfar Blumo „Hapoel Galil Elyon“ komandos žaidėjas, dalyvavęs Saportos taurės turnyre.

2008 m. prisijungė prie Palangos „Naglio-Adakrio“. Su šiuo klubu 2010 m. tapo NKL čempionu. 2011 m. sugrįžo į Plungės „Olimpą“ ir kitais metais su ekipa laimėjo RKL čempionų titulą.

## Nacionalinė rinktinė
Su nacionaline rinktine iškovojo aukso medalius 1996 m. Europos jaunimo (U-20) krepšinio čempionate Stambule. Taip pat dalyvavo 1997 m. pasaulio (U-21) krepšinio čempionate, kuriame nacionalinė rinktinė užėmė 8 vietą.

## Pasiekimai

### NKL

* NKL čempionas (2010 m.)

### RKL

* RKL čempionas (2012 m.)

## Išnašos

## Nuorodos
* Evaldo Jociaus profilis „BasketNews“
* Evaldo Jociaus profilis „EuroBasket.com“
* Evaldo Jociaus profilis „LKL.lt“
* Evaldo Jociaus profilis „Proballers“
Drakula (2025 filmas)

**Drakula** ( arba tiesiog *Dracula*) – 2025 m. prancūzų gotikinio siaubo filmas, kurio scenarijų parašė ir režisavo Luc Besson. Vaidina Caleb Landry Jones, Christoph Waltz, Zoë Bleu, Matilda De Angelis, Ewens Abid, David Shields ir Guillaume de Tonquédec.

Pasaulinė filmo premjera įvyko 2025 m. liepos 30 d. Prancūzijoje. Lietuvos kino teatruose pasirodė 2025 m. rugpjūčio 8 d.

## Siužetas
XV amžius. Po žmonos mirties Vladas Drakula atsisako Dievo ir tampa vampyru. XIX amžiaus pabaigoje Londone jis pamato moterį, panašią į jo žmoną, ir pradeda ją persekioti.

## Vaidmenys

: *Aktorius – veikėjas*

* Caleb Landry Jones – *Dracula*
* Christoph Waltz – *Priest*
* Zoë Bleu – *Elisabeta* / *Mina*
* Matilda De Angelis – *Maria*
* Ewens Abid
* David Shields – *Henry Spencer*
* Guillaume de Tonquédec
* Bertrand-Xavier Corbi – *Captain Targol*
* Salomon Passariello – *Romanian Cavalryman*
* Haymon Maria Buttinger – *Cardinal*

## Filmo gamyba
2024 m. vasario mėn. buvo paskelbta, kad rengiama 1897 m. Bram Stoker romano „Drakula“ ekranizacija, kurios scenarijų rašys ir režisuos Luc Besson. Taip pat pranešta, jog Caleb Landry Jones ir Christoph Waltz prisijungė prie aktorių kolektyvo.

Besson teigė, kad jo susidomėjimą projektu sukėlė ne Drakulos istorija, o pats aktorius Caleb Landry Jones, su kuriuo jis dirbo prie 2023 m. filmo „Dogmenas“. Norėdamas vėl dirbti su juo, Besson pradėjo galvoti apie kitus jam tinkamus vaidmenis ir nusprendė, kad Drakula yra tinkamiausias.

Pasak „Collider“, pagrindiniai filmavimo darbai prasidėjo 2024 m. kovo 27 d. Laplandijoje. Visgi 2024 m. balandžio 2 d. „Helsingin Sanomat“ pranešė, kad Besson filmą filmavo ne Laplandijoje, o Kainū regione. Pranešama, kad nauja filmavimo vieta buvo pasirinkta dėl snieguotų kraštovaizdžių.

## Nuorodos
* 
* 
* 
## Išnašos
Fantastic Fungi

**Fantastic Fungi** – 2019 m. amerikiečių dokumentinis filmas, sukurtas Louie Schwartzberg. Filme siekiama atskleisti grybų biologiją ir vaidmenį ekosistemose, apjungiant kompiuterinę grafiką (CGI) ir intervalinę kinematografiją. Filmo pasakotoja Brie Larson.

## Kritika
Recenzijų suvestinėje „Rotten Tomatoes“ filmas, remiantis 23 recenzijomis, sulaukė 100 % teigiamų įvertinimų ir vidutiniškai buvo įvertintas 7,7/10 balo. „Metacritic“ svetainėje filmas surinko 70 balų iš 100.

Kritikai gyrė Schwartzbergo intervalinę kinematografiją, tačiau kai kurie manė, jog filmui pasakotojas buvo nereikalingas.

## Šaltiniai

## Nuorodos
*
*
Blackfish

**Juodoji žuvis** () – 2013 m. amerikiečių dokumentinis filmas, sukurtas režisierės Gabriela Cowperthwaite. Filme pasakojama apie orką *Tilikum*, laikytą „SeaWorld“ parke, taip pat nagrinėjamos temos dėl orkų laikymo nelaisvėje. Pirmą kartą parodytas 2013 m. sausio 19 d. „Sundance“ kino festivalyje. Platino „Magnolia Pictures“ ir „CNN Films“. 

„Blackfish“ sulaukė palankių kritikų atsiliepimų ir buvo nominuotas BAFTA apdovanojimui už geriausią dokumentinį filmą.

## Siužetas
Filme nagrinėjama orkų laikymo nelaisvėje problematika, daugiausia dėmesio skiriant orkai *Tilikum*, kuri buvo susijusi su trijų žmonių žūtimi. Pasakojama apie orkos sugavimą 1983 m. prie Islandijos krantų ir apie kitus orkos išpuolius „Sealand of the Pacific“ parke. Režisierė Gabriela Cowperthwaite teigia, kad šie įvykiai turėjo įtakos orkos agresyviam elgesiui.

Filme pateikiamas Lori Marino, „Nonhuman Rights Project“ mokslo vadovės, liudijimas. Taip pat kritikuojami „SeaWorld“ teiginiai, jog nelaisvėje laikomų orkų gyvenimo trukmė esą panaši į gyvenančių laukinėje gamtoje (apie 30 metų patinams ir 50 metų patelėms).

Be to, parodyti interviu su buvusiais „SeaWorld“ treneriais, tarp jų ir Johnas Hargrove, kuris dalijasi patirtimi dirbant su *Tilikum* ir kitomis nelaisvėje laikomomis orkomis. Filme akcentuojama, kad laukinėje gamtoje sugautos jaunos orkos patirdavo didžiulį stresą, o gyvenimas akvariumuose, priverstinis pasirodymų rengimas ir veisimas skatino agresiją tiek kitų orkų, tiek žmonių atžvilgiu.

Filme panaudoti archyviniai kadrai, rodantys *Tilikum* išpuolius prieš trenerius ir kitas nelaisvėje laikomas orkas, bei pateikiami liudininkų interviu.

## Šaltiniai
Marywilska 44

**Marywilska 44** – uždaras turgus Varšuvoje, Lenkijoje, esantis Marywilska g. 44, Białołęka rajone. Atidarytas 2010 m., tapo vienu didžiausių prekybos centrų Varšuvoje. 

2024 m. gegužę gaisras sunaikino didžiąją dalį turgaus. Lenkijos vyriausybė patvirtino, kad prekybos centrą padegė Rusijos žvalgybos agentai.

## Istorija

Prekybos centras atidarytas 2010 m., priklausė bendrovei „Mirbud“. Jame buvo 62 100 m² ploto prekybos centras ir 12 100 m² ploto uždaras turgus. Iš viso – 80 000 m² ploto, kuriame veikė 1400 parduotuvių ir paslaugų teikėjų.

2024 m. gegužės 12 d. apie 3:30 rytiniame pastate kilo gaisras, kuris visiškai sunaikino kompleksą. 

Didelė dalis Marywilska 44 prekeivių buvo iš Lenkijos vietnamiečių bendruomenės, kurie čia persikėlė  po Dešimtmečio stadiono turgaus uždarymo. 2024 m. gaisras sunaikino grynųjų pinigų apyvartines lėšas bei santaupas, laikytas seifuose. 

Marywilska 44 savininkas pažadėjo iki 2024 m. rugpjūčio pradžios įrengti laikiną prekybos vietą, sudarytą iš 800 jūrinių konteinerių. Tačiau iki spalio buvo pastatyta tik 400 konteinerių, o prekeiviai, turėdami konfliktų su savininku, įkūrė alternatyvų prekybos centrą „Modlińska 6D“, maždaug  į pietus.

## Nuorodos

## Išorinės nuorodos
Sušicė

**Sušicė** () – miestas Čekijos pietvakariuose, Pilzeno krašte, Klatovų rajone, apie 58 km į pietus nuo Pilzeno, 20 km nuo sienos su Vokietija. Išsidėstęs Otavos slėnyje, supamas Šumavos priekalnio kalvų. 10 740 gyventojų (2025 m.; antras pagal dydį Klatovų rajone). Veikia maisto pramonės, pakuočių gamybos įmonės, iki 2008 m. gaminti degtukai. Miestą kerta Klatovų–Horaždiovicių geležinkelis, yra geležinkelio stotis.

Istorinis centras – urbanistikos paminklas. Stovi Šv. Vaclovo, Švč. Mergelės Marijos Dangun Žengimo ir Šv. Felikso bažnyčios, kapucinų vienuolynas, rotušė, centrinėje aikštėje, gotikiniame pastate, veikia Šumavos muziejus.

## Istorija
Spėjama, kad pradėjo kurtis apie 790 m. Rašytiniuose šaltiniuose pirmąkart minima 1233 m., priklausė Bavarijos grafams. 1257 m. Sušicės sritį užkariavo Čekijos karalius Otokaras II. Po 1260 m. pradėta stiprinti, tapo karališkuoju miestu. Iki XIV a. pradžios apjuosta gynybinėmis sienomis su trimis vartais. Miestas stovėjo prie svarbaus prekybos su Bavarija kelio, vertėsi prekyba ir aukso gavyba. XVI a. suklestėjo: buvo rekonstruojami namai, pastatyta renesansinė rotušė. XVI ir XVII a. nukentėjo nuo karų ir gaisrų. Kontrreformacijos metu Sušicėje įsteigtas kapucinų vienuolynas, kalvoje virš miesto pastatyta piligrimų koplyčia. XIX a. vystėsi pramonė: pradėta fosforinių degtukų gamyba (1839 m.), kūrėsi odos apdirbimo, klinties kasybos ir perdirbimo įmonės. Amžiaus pabaigoje mieste buvo 3 tūkst., XX a. pradžioje – 6,5 tūkst. gyventojų.

Iki 1918 m. miestas priklausė Habsburgų monarchijai, vadintas Šiutenhofenu ().


Sušice-náměstí Svobody.jpg|Laisvės aikštė
Sušice, Dlouhoveská 68, brána mlýna (8109).jpg|Senamiesčio gatvelė
Radnice (Sušice) (2).jpg|Rotušė


## Šaltiniai
AeroVironment Switchblade

**AeroVironment Switchblade** – Jungtinėse Amerikos Valstijose gaminama vadinamoji klajojančioji amunicija (), kuri sujungia bepiločio orlaivio ir valdomos raketos savybes. Ginklą kuria Kalifornijoje įsikūrusi bendrovė „AeroVironment Inc.“, o pagrindinis užsakovas – JAV kariuomenė. Switchblade sistema išsiskiria tuo, kad gali būti naudojama kaip vienkartinis smogiamasis dronas, skirtas taikinių sunaikinimui tiesiogiai iš oro.

## Istorija
Pirmosios Switchblade versijos pradėtos bandyti apie 2010 m., o į aktyvų JAV ginkluotės arsenalą įtrauktos po kelių metų. Šios sistemos buvo kuriamos kaip alternatyva tradicinėms granatsvaidžių ar minosvaidžių sistemoms, suteikianti pėstininkams galimybę vykdyti tikslius smūgius didesniu atstumu.

Rusijos–Ukrainos karo metu aktyviai naudotas Ukrainos ginkluotojų pajėgų.

## Techninės savybės

Switchblade yra paleidžiamas iš nešiojamos paleidimo sistemos. Po starto sparnai išsiskleidžia, o elektrinis variklis leidžia dronui skristi kelias dešimtis minučių, ieškant taikinio. Operaciją nuotoliniu būdu vykdo operatorius, kuris realiuoju laiku gauna vaizdo signalą.

Pagrindinės versijos:
* **Switchblade 300** – lengvesnė, nešiojama versija, skirta naikinti gyvąją jėgą ir lengvai šarvuotą techniką. Skrydžio trukmė – apie 15 min., nuotolis – iki 10 km. Svoris – 2,5 kg, ilgis – 49,5 cm.
* **Switchblade 600** – didesnė versija, pritaikyta kovai su šarvuota technika (įskaitant tankus). Skrydžio trukmė – iki 40 min., veikimo nuotolis – iki 40 km. Svoris – 15 kg, ilgis – 130 cm.

## Pritaikymas
Switchblade sistemos naudojamos pėstininkų padaliniuose kaip mobilus smogiamasis ginklas, specialiųjų operacijų veiksmuose ir konfliktuose, kur reikalingas tikslus taikinių neutralizavimas be masinės artilerijos panaudojimo.

Dėl savo dydžio ir valdymo principo sistema priskiriama tarpiniam segmentui tarp drono ir raketos.

Sistemos trūkimai: ribotas nuotolis ir veikimo laikas, priklausomybė nuo ryšio kanalo, kuris gali būti trikdomas.

### Lietuvoje
Lietuva – pirmoji šalis pasaulyje po JAV, kuri pasirašė sutartį dėl Switchblade 600 kovinių dronų įsigijimo. Šis žingsnis, įgyvendintas 2022 m. Sutarties vertė siekė apie 45 mln. EUR, o kartu su dronais buvo numatytas ir paleidimo-valdymo įrangos, treniruočių simuliatorių bei techninio palaikymo paketų tiekimas.

Vėlesniame etape Lietuvos Krašto apsaugos ministerijos įsigijimų agentūra pasirašė sutartį ir dėl mažesnių Switchblade 300 sistemų tiekimo – šios buvo tikėtinos finansuojamos iš JAV karinės paramos fondo.

2025 m. pradžioje pasirašytas 7,8 mln. USD sutartis su JAV gamintoju „AeroVironment Inc.“ dėl vertikaliomis paleidimo galimybėmis pasižyminčių mažų bepiločių orlaivių įsigijimo. Šie mini dronai bus integruoti su jau turimais Switchblade 600 koviniais dronais ir skirti ugnies korekcijos užduotims. Jų pristatymas numatytas iki 2025 m. pabaigos.

## Operatoriai
Šalys, naudojančios Switchblade sistemas:

* 
* 
* 
* 

## Šaltiniai
RSI Europe Špokas

**RSI Europe Špokas** – lietuvių gamybos FPV kamikadzės tipo dronas, kurį kuria ir gamina įmonė „RSI Europe“. Tai pirmasis Lietuvoje sukurtas ir serijiniu būdu gaminamas kovinis FPV dronas, skirtas naudoti šiuolaikiniame kare, įskaitant artimos kovos veiksmus, tikslinių objektų neutralizavimą ir priešo technikos naikinimą.

## Gamyba
Droną kuria UAB „RSI Europe“, įkurta 2022 m. Vilniuje. Įmonė specializuojasi nuotolinio valdymo sistemų bei dronų technologijų kūrime gynybos sektoriui. „Špokas“ – vienas iš pagrindinių bendrovės produktų kartu su nuotolinio sprogmenų inicijavimo sistema „RISE-1“.

## Techninės savybės
„Špokas“ yra 10 colių FPV kvadrokopteris, sukurtas nešti sprogmenų užtaisą ir pataikius sunaikinti taikinį. Orlaivio savybės:

* Naudingosios apkrovos svoris – iki 5 kg.
* Integruota smūgio inicijavimo sistema.
* Įdiegta dažnių peršokinėjimo technologija, leidžianti dronui veikti net ir stipriai trukdomoje aplinkoje.
* Naudojama valdymo sistema su ilgo nuotolio antena, užtikrinanti operatoriaus darbą iš saugios pozicijos.

## Naudojimas

### Ukraina
2024 m. spalį „Špokai“ buvo perduoti Ukrainos ginkluotosioms pajėgoms pagal Lietuvos krašto apsaugos ministerijos užsakymą. Tai buvo pirmasis tokio masto FPV dronų perdavimas iš Lietuvos gamintojo, skirtas kovai Rusijos–Ukrainos kare.

Lietuva taip pat planavo išsiųsti 5 000 „Špokų“ į Ukrainą ir dar apie 2 300 dronų skirti savo kariuomenei. Bendra programa buvo įvertinta daugiau kaip 8 mln. eurų.

### Lietuva
Lietuvos kariuomenė „Špoką“ naudoja kaip FPV dronų platformą mokymams ir praktiniams koviniams bandymams. 2024–2025 m. ši sistema tapo svarbia krašto apsaugos ministerijos bepiločių orlaivių pajėgumų programos dalimi, skirtos stiprinti NATO rytinio flango gynybą.

## Finansavimas ir plėtra
2025 m. „Špoko“ gamybą paskatino Lietuvos plėtros banko ILTE suteikta 4 mln. eurų paskola, leidusi „RSI Europe“ didinti gamybos apimtis. Įmonė tą patį laikotarpį fiksavo augančias pajamas bei pelną, daugiausia dėl dronų eksporto į Ukrainą.

## Šaltiniai
Albīns Bertholds

**Albynas Bertholdas** (, , 1865 m. kovo 13 d. – 1932 m. birželio 11 d.) – lyvių folkloro žinovas ir pateikėjas, laikraščio „Līvli“ korespondentas, pirmasis N. Polmanio biografas, telegrafininkas, Cėsių miesto tarybos narys.

## Biografija
Gimė Vaidės kaimo Žuonakų sodyboje Andrejaus ir Grietos Bertholdų šeimoje, buvo jauniausias jų sūnus. Motina Grieta buvo N. Polmanio sesuo. Pradinį išsilavinimą įgijo vietinėje valsčiaus mokykloje Košrage, vėliau mokėsi Kubelės mokykloje pas E. Dinsbergą. Ventspilyje baigė telegrafininkų kursus. Iki 1900 m. dirbo Ventspilio apskrityje, vėliau, iki 1921 m., dirbo Voroneže (Rusijoje), po to – iki 1927 m. Cėsių apskrityje, kur ėjo telefono ir telegrafo tinklų viršininko pareigas, o 1931 m. buvo išrinktas į Cėsių miesto tarybą ir dirbo technikos komisijoje. Nuo 1925 m. iki gyvenimo pabaigos gyveno savo name Cėsyse.

A. Bertholdas buvo vedęs latvę Mariją Gryslę. 1932 m. dienraštyje „Valdības Vēstnesis“ („Vyriausybės šauklys“) teismų skelbimų skiltyje pranešama, jog Albynas ir Marija Bertholdai išreiškė norą įsidukrinti Aną Sietinsonę.

Nors didžiąją gyvenimo dalį nugyveno toli nuo gimtojo pajūrio, A. Bertholdas niekada nepamiršo lyvių kalbos, lyviškai rašė ne tik laiškus, bet ir straipsnius. Turbūt dar jaunystėje A. Bertholdas pradėjo aktyviai ginti lyvius, nes 1914 m. laikraštyje „Dzimtenes Vēstis“ („Gimtinės žinios“, nr. 299) slapyvardžiu* Riekkēji* (Keleivis) jis parašė patikslinimus ir paaiškinimus nepasirašytam straipsniui „Šis tas apie dabartinius lyvius“, išspausdintam to paties laikraščio 235-ame numeryje. Šį slapyvardį (*Riekkēji*) jis kartais naudodavo ir vėlesniais metais, nors „Ketvirtojoje lyvių skaitymo knygoje“ (1924) rašė ir slapyvardžiu *vana Albinus* (senasis Albinas). „Penktojoje lyvių skaitymo knygoje“ (1926) spausdinamas A. Bertholdo straipsnis „Nika Polmanis – pirmasis lyvių mokytojas“, A. Bertholdas buvo pirmasis N. Polmanio biografas. Nuo pat įkūrimo bendradarbiavo su Lyvių sąjunga, rašė laikraštyje „Līvli“ („Lyvis“), buvo karštas lyvių patriotas, ragino lyvius išlaikyti gimtąją kalbą.

A. Bertholdas palaikė ryšius su suomių kalbininku L. Ketunenu, 1932 m. sausio 16 d. jam rašytame laiške A. Bertholdas džiaugėsi, kad pradėtas leisti lyvių laikraštis „Līvli“. L. Ketunenas ir estų kalbininkas O. Loritsas iš A. Bertholdo užrašė lyviškų dainų ir padavimų, svečiavosi jo namuose Cėsyse.

Albynas Bertholdas 1932 m. mirė Rygoje (pasak kitų šaltinių – Cėsyse). Palaidotas Cėsių vokiečių kapinėse.

## Išnašos
Granta GA-10FPV-AI

**Granta GA-10FPV-AI** – lietuvių sukurta pirmojo asmens vaizdo (FPV) dronų sistema, skirta moderniam koviniam naudojimui. Ją sukūrė Vilniuje įsikūrusi įmonė Granta Autonomy. Dronas pasižymi vertikalaus kilimo ir nusileidimo (VTOL) galimybėmis, autonominiu valdymu ir gebėjimu veikti radijo ir GNSS trikdžių sąlygomis

## Techninės savybės
* Konstrukcija: kvadrokopteris su keturiais sraigtasparniais ir VTOL galimybėmis.
* Krovinys: gali nešti iki 3 kg krovinį.
* Valdymas: autonominis skrydis su galimybe atlikti iš anksto suprogramuotas misijas.
* Aplinkos sąlygos: gebėjimas veikti radijo ir GNSS trikdžių sąlygomis.
* Komplektacija: įskaitant FPV akinius, valdymo pultą, baterijų įkroviklį, antenas ir išorinį vaizdo monitorių.
* Kamera: galimybė pasirinkti skirtingas vaizdo perdavimo dažnių ir kameros tipus.
* Kaina: kiekvienas dronas kainuoja apie 1 tūkst. eurų.

## Naudojimas
Granta GA-10FPV-AI dronas buvo pristatytas Lietuvos kariuomenei ir Ukrainos ginkluotosioms pajėgoms pagal 1 mln. eurų vertės sutartį, pasirašytą su Lietuvos Krašto apsaugos ministerija 2024 m. rugsėjį. Pagal šią sutartį buvo numatyta pristatyti daugiau nei 2,3 tūkst. dronų Lietuvai ir beveik 5 tūkst. Ukrainai kaip dalį platesnio 8 mln. eurų gynybos pirkimo projekto, kuriame dalyvavo kelios Lietuvos dronų gamintojos.

Šie dronai buvo išbandyti Rusijos–Ukrainos karo mūšio lauke.

## Šaltiniai
UDS Partisan Recon

**UDS Partisan Recon** – Lietuvoje sukurtas elektrinis bepiločio orlaivio modelis, skirtas žvalgybai, stebėjimui ir taikinių nustatymui. Jį sukūrė bendrovė Unmanned Defense Systems (UDS), įsikūrusi Vilniuje. Šis dronas išsiskiria savo kompaktiška konstrukcija, ilgu veikimo nuotoliu ir gebėjimu veikti priešiškose aplinkose.

## Techninės savybės
* Konstrukcija: elektrinis, mažo radarinio atspindžio, tylus skrydis.
* Veikimo laikas: iki 135 min.
* Veikimo nuotolis: iki 170 km.
* Valdymo atstumas: iki 35 km.
* Maksimalus greitis: iki 35 m/s.
* Kreiserinis greitis: 21 m/s.
* Svoris: apie 3,5 kg.
* Atlaikomi vėjo gūsiai: iki 15 m/s.
* Pakrovimo galimybės: moduliniai EO/IR įrenginiai, įskaitant pasukamą gimbalą.
* Valdymas: autonominis arba rankinis, su galimybe sekti objektus.
* Suderinamumas: integruojamas su NATO standartais atitinkančiomis valdymo ir kontrolės sistemomis, tokiomis kaip SitaWare HQ ir ATAK.

## Naudojimas

UDS Partisan Recon dronas buvo pristatytas Lietuvos kariuomenei ir Ukrainos ginkluotosioms pajėgoms pagal 2024 m. pasirašytą sutartį. Šie dronai buvo išbandyti Rusijos–Ukrainos karo mūšio lauke.

## Šaltiniai
Mahershala Ali

**Maheršala Ali** (, g. ) – amerikiečių aktorius.

Tapo žinomas, kai suvaidino mokslinės fantastikos seriale „4400“. Pirmasis didelis vaidmuo kine buvo 2008 m. filme „Keista Bendžamino Batono istorija“. Taip pat pasirodė tokiuose filmuose kaip „Grobuonys“ (2010 m.), „Niujorko šešėlyje“ (2012 m.), „Karys iš Džounso“ (2016 m.), „Paslėpti skaičiai“ (2016 m.), „Žmogus-voras: Į naują visatą“ (2018 m.), „“ (2019 m.) ir „Bado žaidynių“ filmų serijoje. Ali taip pat žinomas dėl vaidmenų televizijos serialuose „Kortų namelis“ (už kurį buvo nominuotas „Emmy“ apdovanojimui) ir „Lukas Keidžas“.

Laimėjo „Oskarą“ už geriausią antro plano vaidmenį filme „Mėnesiena“ (2016 m.), kuriame suvaidino narkotikų prekeivį, ir filme „Žalioji knyga“ (2018 m.), kuriame suvaidino Doną Širlį, tapdamas pirmuoju juodaodžiu aktoriumi, laimėjusiu du „Oskaro“ apdovanojimus toje pačioje kategorijoje, ir antruoju juodaodžiu aktoriumi, laimėjusiu kelis „Oskarus“.

2020 m. „The New York Times“ jį įtraukė į 25 geriausių XXI a. aktorių sąrašą. 2019 m. žurnalas „Time“ Ali paskelbė vienu iš 100 įtakingiausių žmonių pasaulyje.

## Filmografija

### Filmai
}
|*Brenden*
|
|-
!2027
| 
|*Aaron Davis / Prowler*
|
|-
!
| 
|
|
|}
### Televizija
}
|*Eric Brooks / Blade / Moon Knight*
|}
## Išnašos
Bliuviškių tiltas

**Bliuviškių tiltas** – tiltas per Novą, stovintis Šakių rajono savivaldybėje, Griškabūdžio seniūnijoje, Bliuviškių kaime, nutiestas kelyje , 2,8 km į pietryčius nuo Griškabūdžio miestelio.

Tiltas iš pietvakarių pusės aplenkia gyvenvietę, nuo aplinkkelio vedanti gatvė pavadinta Tilto vardu. Tilto aplinka mažai urbanizuota. Jis nutiestas lygiame kraštovaizdyje, prieigose supilta kelio sankasa, virš esamo reljefo iškylanti 2,0-2,5 m. Eismo intensyvumas tiltu nustatytas vidutinis, 2019 m. stebėjimų duomenimis – 1558 automobiliai per parą, iš kurių 311 – sunkusis transportas. Ties Bliuviškiais upės vidutinis debitas sudaro 1,24 m³. Aukštų potvynių metu ji užlieja slėnį, sausros metais išdžiūsta, o žiemą užšąla iki dugno.

## Istorija

1963 m. pastatytas gelžbetoninis tiltas per Novą: dviejų tarpatramių, karpytos perdangos konstrukcijos. Perdanga sudaryta iš surenkamų gelžbetoninių tėjinių sijų, sujungtų skersinėmis sijomis. Tilto krantinės atramos monolitinės, atremtos ant kaltinių gelžbetoninių polių. Tarpinėje atramoje pastatyti poliai–kolonos, viršuje apjungtos rėmsije.

1983 m. tiltui atlikta rekonstrukcija, jį praplatinant. Tilto ilgis 28,8 m, plotis 12,9 m. Praplatintos dalies statinė schema projektuota analogiška buvusio tilto konstrukcijai. Praplatinimui panaudotos gelžbetoninės kiaurymėtosios perdangos plokštės Aukštupio pusėje įrengta perdanga – sijinė, briaunota surenkama, jos skerspjūvyje sudėtos šešios sijos, sutvirtintos skersinėmis diafragmomis. Tiltas išplatintas į žemupio pusę. Žemupyje perdanga plokštinė, skerspjūvyje sudėtos keturios plokštės. Sijos ir plokštės tiesiogiai padėtos ant gelžbetoninių atramų. Išplatinto tilto taurą sudarė du poliniai vienaeiliai taurai. Aukštupio pusės atramoje įrengti šeši poliai (penki poliai apjungti rėmsije, o šeštas polis – lytlauža, besiremianti į rėmsiję). Žemupio pusėje taurą sudarė trys poliai, apjungti monolitine rėmsije. Taurų rėmsijės tarpusavyje nesujungtos. Ramtus sudarė du užpiltiniai poliniai vienaeilai ramtai (aukštupio ir žemupio). Ramtai tarpusavyje nesujungti. 

Ant tilto pravestos dvi eismo juostos, pastatyti gelžbetoniniai surenkami atitvarai su angomis vandeniui nutekėti, metaliniai turėklai. Perdangos deformaciniai pjūviai uždaro tipo, su skardos kompensatoriais. Perdangoje nebuvo vandens nuleidimo sistemos įrenginių. Pastatyti dveji šlaitiniai laiptai.

## Tilto atnaujinimas

Pastaraisiais metais numatyta tilto rekonstrukcija, siekiant atnaujinti susidėvėjusias konstrukcijas, pritaikyti išaugusio eismo apkrovoms. 2020 m. parengti rekonstruojamo tilto projektiniai pasiūlymai. Jo konstrukcija išlieka tokia pati – dviejų angų gelžbetoninis tiltas su tarpine atrama. Tilto atramos nuardomos iki polių. Įrengiami papildomi poliai, naujos krantinių atramų rėmsijės ir galinės sienos konstrukcijos, naujos tauro rostverko, naujos kolonų ir rėmsijių konstrukcijos. Tilto plokštės ir sijos išardomos, įrengiama nauja perdanga. Tilte aukštupio pusėje numatomas 2,5 m pločio šalitiltis dviračių trasai „Suvalkijos dviračių žiedas“ pravesti.

## Šaltiniai
Dimitar Velkovski

**Dimitaras Velkovskis** (*Dimitar Velkovski* bei *Димитър Велковски*; g. 1995 m. sausio 22 d.) – Bulgarijos futbolininkas, gynėjas, saugas (*„vingeris“*). Atstovavo Bulgarijos jaunimo rinktinėms, kviestas į nacionalinę komandą.

## Karjera
Jaunystėje priklausė Vracos „Botev“. 2007 m. persikėlė į FC Vilafranca (Ispanija). 2008 m. grįžo į Bulgariją ir prisijungė prie Lokomotiv Sofiâ.

2013 m. pradėjo karjerą Lokomotiv Sofiâ klube. Nuo 2015 m. atstovavo Plovdivo „Lokomotiv“. Nuo 2018 m. rungtyniavo Sofijos „Slaviâ“. 

2020 m. išvyko į Briugės „Cercle“ (Belgija). 2023 m. persikėlė į Legnicos „Miedź“ (Lenkija). 2023–2024 m. priklausė Katokopijos „Doxa“ (Graikija).

2024 m. vasarą perėjo į PFK Arda (Bulgarija).

; 2025–2026 m. Konferencijų lyga
2025 m. rugpjūčio 7 d.  2025–2026 m. Konferencijų lygos trečiojo etapo rungtynėse prieš „Kauno Žalgirį“ išvykoje (Dariaus ir Girėno stadionas, Kaunas, Lietuva) „Arda“ futbolininkai minimaliu rezultatu 1-0 palaužė „Kauno Žalgirį“. Damjan Pavlovič už grubią pražangą jau antrąją rungtynių minutę iš pradžių buvo nubaustas geltona kortele. Po VAR peržiūros teisėjas pakeitė sprendimą ir parodė raudoną kortelę. Kauniečiai liko žaisti dešimtyje. Antonio Vutov antrojo kėlinio pradžioje pelnė vienintelį rungtynių įvartį.

2025 m. rugpjūčio 14 d. Bulgarijoje sužaistos atsakomosios rungtynės. 8 min. įvartį pelnė Dimitar Velkovski, o netrukus (11 min.) tiksliai į vartus kamuolį pasiuntė ir Svetoslavas Kovačevas. Kauniečiai susitikimą baigė devyniese: 34 m. pašalintas Divine Naah, o pačioje kėlinio pabaigoje už antrą geltoną kortelę pašalintas ir Temuras Čogadzė. Bulgarijos klubas nugalėjo lietuvius rezultatu 2-0. Bendras dviejų rungtynių rezultatas 3-0 „Arda“ naudai reiškė, kad jie pateko į kitą etapą, o Lietuvos atstovai pasirodymą turnyre baigė.

## Rinktinės
Kitados atstovavo Bulgarijos U-19, U-21 jaunimo rinktinėms.

2020 m. spalio 11 d. debiutavo nacionalinėje Bulgarijos rinktinėje tautų lygos rungtynėse prieš Suomiją. Varžovai nugalėjo bulgarus rezultatu 2-0.

## Išnašos

## Nuorodos
* SOCCERWAY
* Transfermarkt 
* Globalsportsarchive
Granta X

**Granta X** – vertikalaus kilimo ir nusileidimo klajojančio šaudmens tipo bepiločio orlaivio projektas, kuriamas Lietuvos įmonėje Granta Autonomy. Jis skirtas tiksliems puolamiesiems smūgiams ir žvalgybai kovos lauke. Pirmą kartą pristatytas 2025 m. tarptautinėje gynybos technologijų parodoje IDET, Čekijoje.

## Techninės savybės
* Sparnų konfigūracija: kryžminė („X“ formos), užtikrinanti stabilų skrydį.
* Kilimas ir nusileidimas: vertikalus, nereikia pakilimo tako ar katapultos.
* Matmenys: apie 1 metro ilgio, 1 metro pločio ir mažiau nei 1 metro aukščio.
* Naudojimo paskirtis: trumpalaikis stebėjimas virš taikinio ir savižudiškas smūgis.
* Varomoji sistema: elektriniai priešpriešiniai sraigtai, tinkami tiek vertikaliam, tiek horizontaliam skrydžiui.
* Krovinys: iki 4 kilogramų skeveldrinis užtaisas, skirtas šarvuotos technikos, transporto priemonių ar įtvirtinimų naikinimui.
* Veikimo nuotolis: iki 60 kilometrų.

## Naudojimas
2025 m. pavasarį prototipas buvo pademonstruotas IDET parodoje Čekijoje. Tai buvo pirmas viešas šio tipo lietuviško drono pristatymas užsienio rinkai. Šiuo metu vyksta lauko bandymai ir derinami planai dėl serijinės gamybos bei galimo eksporto į NATO šalis.

## Šaltiniai
Granta Hornet (Širšė)

**Granta Hornet** arba **Širšė** – rankomis paleidžiamas mažas žvalgybinis bepilotis orlaivis, sukurtas Lietuvos įmonės Granta Autonomy. Šis dronas skirtas žvalgybai, stebėjimui ir situacijos suvokimui išlaikytose, įskaitant konfliktines, aplinkas.

## Istorija ir gamintojas
Įmonė Granta Autonomy pradėjo veiklą apie 2015 m., įkurta buvusių karininkų Gedimino Guobos ir Lauryno Litvino. Ji vystė žvalgybinius dronus, lengvus gimbalinius kamerų modulius ir unikalią skaitmeninę datalinijų programinę įrangą.

Dronai naudoti Ukrainos karinių pajėgų Rusijos–Ukrainos karo fronte.

## Techninės savybės
; Hornet XR versija:
* Paleidimas: rankinis
* Skrydžio trukmė ir nuotolis: iki 3 valandų, 
* Nuotolis: gali nuskirsti iki 160 km 
* Autonomija: geba vykdyti iš anksto suplanuotas misijas net esant radijo tylai arba be GNSS (GPS) 
* Dizainas: modulinis, telpa į kuprinę ar automobilio bagažinę

## Šaltiniai